Jou klere praat harder as jy – Finesse Meisie
Het jy al girls gesien met die styfste rompietjies en toppietjies wat net al laer en korter sit? Sulke tye wil ek by 'n winkel inhol, die langste jas kry en oor hulle gooi. Ek kry sommer vir hul part koud – en skaam.
Als is goed en wel as jy gemaklik voel met wat jy aanhet, maar dink net hoe ongemaklik jy ander mense, veral die ouens, laat voel.
Die meeste ouens sê dit laat 'n meisie goedkoop lyk. Die samelewing hang ongelukkig 'n etiket om so 'n meisie. Jy is op jou mooiste as jy selfvertroue het sonder om dit wat 'n mens wil hou vir jou troudag nou al te adverteer.
Jou klere (of gebrek daaraan) is 'n advertensie, al is dit nie jou bedoeling nie. Elke girl moet genoeg selfrespek hê om dit te besef. Moenie so aantrek omdat die modes sê jy moet nie. Wys almal jy kan mooi lyk sonder om jou meisiewees en onskuld op te offer.
Waarom jouself degradeer na die objek van 'n ou se fantasie? So, cover up! Jou Skepper het jou gemaak om sensueel en mooi te lyk, maar moet dit nooit misbruik nie.